**Drammen** (òg kalla **Dramn**) er ein bykommune i Buskerud fylke. Byen Drammen ligg på begge sider av Drammenselva der ho munnar ut i Drammensfjorden. Drammen hamn er ei naturleg hamn som har vorte brukt sidan vikingtida.

Bragernes på nordsida av Drammenselva og Strømsø-Kobberviktangen på sørsida av elva vart gjeve ein faktisk, men ikkje formell status som ladestadar i eit kongebrev frå 1636. Desse to ladestadane fekk i 1715 rettar som kjøpstadar kvar for seg. Kjøpstaden Drammen vart skipa i 1811 ved at Bragernes og Strømsø vert slege saman, og dette er rekna som grunnlegginga av den noverande byen Drammen. Stiftamtmann, statsråd og lagtingspresident Marcus Gjøe Rosenkrantz (1762-1838) var ein av dei som tok initiativet til å slå saman Bragernes og Strømsø til Drammen i 1811, og difor fekk Rosenkrantzgata i dei noverande administrative bydelane Bragernes og Åssiden namn etter han i samband med at byen vart hundre år i 1911. Den 1. januar 2020 slo Drammen, Svelvik og Nedre Eiker seg saman til nye Drammen kommune.

Drammen kommune har  innbyggjarar, men byen har vakse slik at han strekker seg inn i nabokommunane Lier, Asker og Øvre Eiker. Tettstaden Drammen har difor 122 955 innbyggjarar per 1. januar 2023 og er dermed den femte største i Noreg.

Namnet
------

Namnet er ei forvansking av det gamle namnet «Drafn», som var namnet på den inste delen av Drammensfjorden, 'fn'-leddet har som på dei fleste plassane austafjells blitt til 'mn'. Vidare har det blitt sett inn ein vokal for å forenkle uttalen av 'mn'-leddet.

Bragernes kyrkje og tårnbygningane, Rådhuset til høgre og brannvakta til venstre, ved Bragernes torgFoto: Knut Arne Gjertsen

Drammen bibliotekFoto: Knut Arne Gjertsen

Ypsilon bruFoto: Knut Arne Gjertsen

Utdanning
---------

* Høgskolen i Buskerud

Institusjonar
-------------

* Drammen Travbane
* Drammens Museum
* Drammens Teater
* Drammens Tidende
* Drammenshallen
* Union Scene
* Aass Bryggeri

Kjende drammensarar
-------------------

* Hanna Winsnes (1789-1872)
* Johan Halvorsen (1864-1935), komponist
* Sigurd Christiansen (1891-1947), forfattar
* Triztán Vindtorn (1942-2009), lyrikar
* Tor Bomann-Larsen (f. 1951), teiknar og forfattar
* Kim Christiansen (f.1976), snøbrettkøyrar
* Johann Olav Koss (f. 1968), skøyteløpar
* Charles Mathiesen (1911-1994), skøyteløpar
* Sten Einar Stensen (f. 1947), skøyteløpar

Kjelder
-------

1. ↑  «Forskrift om sammenslåing av Drammen kommune, Nedre Eiker kommune og Svelvik kommune til Drammen kommune, Buskerud og Vestfold - Lovdata», *lovdata.no*, henta 2. januar 2020

Bakgrunnsstoff
--------------

 Wikimedia Commons har multimedia som gjeld: **Drammen kommune**

* Drammen kommune
* Drammensbilder
* FIS WorldCup - skisprint i Drammen

#### Nyheiter

* Drammens Tidende
* Drammen Live24
* Drammensavisa

#### Kultur

* Kultur og aktiviteter i Drammen
* Drammens Teater
* DNT Drammen og Omegn
* Drammens Sportsfiskere
* Drammen Elvefestival

| * v
* d
* e
Kommunar i Buskerud |
| --- |
| Drammen  • Flesberg  • Flå  • Gol  • Hemsedal  • Hol  • Hole  • Hurum  • Kongsberg  • Krødsherad  • Lier  • Modum  • Nedre Eiker  • Nes  • Nore og Uvdal  • Ringerike  • Rollag  • Røyken  • Sigdal  • Øvre Eiker  • Ål | Buskerud fylke |